காதவழி பேரில்லான் கழுதையோ(டு) ஒக்குமெனக் காண லாமே. (25) பழமொழி: காதவழி பேரில்லான் கழுதைக்கொப்பான் பாடல்: 26 (பரியாமல்) பரியாமல் இடுஞ்சோறும் ஊமைகண்ட கனவும்போல் பரிசில் ஈயான் அரிதான செந்தமிழின் அருள்சிறிதும் இல்லாதான் அறியுமோதான் கரிகாலன் பூசைபுரி தண்டலைநீள் நெறியாரே கதித்த ஓசை தெரியாத செவிடன்கா தினிற்சங்கு குறித்ததெனச் செப்ப லாமே. பழமொழி: செவிடன்காதில் ஊதிய சங்குபோல.